El portal dixital de la música asturiana. Pa que siempre la lleves contigo.
Recibe’l to pidiu en 24/48h
#000001
‘Lo Fugaz‘ ye’l tercer trabayu discográficu en solitario de Marisa Valle Roso. Nesti álbum, l’artista llangreana afonda nel camín abiertu col so anterior álbum ‘Consciente‘, entemeciendo canción d’autor y pop, y nel que per primer vez tolos temes son de la so propia autoría.
#000002
Producíu por Charlie Bautista (Christina Rosenvinge, Tulsa, Coque Malla...), amestáu por Iván González “Chapo” (MClan, Amaral, Deluxe...). y con dirección d’arte y fotografía de Vértigo Estudio, nel discu hai influencies de la música pop, folk, electrónica, canción d’autor, l’indie y tamién de la tonada, xéneru que Valle Roso domina a la perfección y ta presente de manera renovada nos cantares “Luna Vieja” y “Tonada“, cantar col que zarra l’álbum . Les lletres -esta vegada, toes en castellanu- falen de temátiques como la igualdá, l’amor, el mieu, la violencia de xéneru, o’l pasu del tiempu.
#000003
Marisa Valle Roso ye una de les artistes más reconocíes d’Asturies y una de les grandes voces del país. Con namás 16 años ganó’l so primer concursu de tonada; al que siguiríen más de 30 premios nel ámbitu de l’asturianada, xéneru col que publicó los discos ‘Un Pasu Más’ -esti xunto al so hermanu Fernando, col que formaba’l dúu Hermanos Valle Roso-, y ‘De Lo Fondero l’Alma‘, el so debú en solitario. 2017 foi un puntu d’inflexón; asoleya’l discu ‘Consciente’, con temes que s’allonen de la tonada p’amestase al pop o a la canción d’autor, ente otros estilos.
#000006